Държавен вестник, бр. 97, 2025 г., стр. 119

БРОЙ  97	
Д Ъ Р Ж А В Е Н  В Е С Т Н И К 	
СТР.  119  
да получават стипендии. Разпоредбата на чл. 42 
от ЗВО определя, че формите на обучение във 
висшето училище са редовни, задочни, вечерни 
и дистанционни. При обучаването си в тези 
форми на обучение лицата имат едно и също 
качество – студенти, като законът изрично с 
разпоредбата на чл. 66, ал. 2 от ЗВО е приел, 
че студент е този, който се обучава за придоби­
ване на образователните степени „бакалавър“, 
„магистър“ и „специалист“.
Тричленният състав на ВАС след анализ на 
относимите норми е достигнал до правилен 
извод, че според ЗВО е достатъчно качеството 
на учащ студент, за да се получава стипен­
дия. В подкрепа на изложеното е посочена 
и разпоредбата на чл. 94 от ЗВО, съгласно 
която отново се посочва, че студентите и 
докторантите имат право да кандидатстват за 
стипендии от държавния бюджет, стипендии, 
учредени от висшите училища, и стипендии на 
физически или юридически лица. Размерите, 
условията и редът за получаване на стипендия 
от студентите и докторантите се определят 
съответно от Министерския съвет, правил­
ниците на висшите училища и от волята на 
дарителя. Правилно е прието, че в закона не 
е направено разграничение между формата на 
обучение на студентите, за да възникне за тях 
правото да получават финансово стимулиране 
от държавата. С оглед на изложеното не може 
да се приеме, че формата на обучение на сту­
дентите може да бъде условие за получаване на 
стипендии, определено от Министерския съвет. 
Недопустимо е въвеждането на разграничение в 
категориите лица – учащи се в редовна форма, 
за първи път в подзаконовия нормативен акт, 
ако законодателят не го е сторил със закона, в 
изпълнение на който е издаден същият този акт. 
Като е достигнал до същите изводи, правилно 
тричленният състав на ВАС е приел, че този 
текст е добавен в противоречие с материално­
правните разпоредби и целта на закона.
С оглед изложеното решението в тази му 
част следва да бъде оставено в сила. Разноски 
не следва да се присъждат, тъй като съгласно 
чл. 226, ал. 3 от АПК при новото разглеждане 
на делото съдът се произнася и по разноските 
за водене на делото във Върховния админист­
ративен съд.
Предвид изложеното и на основание чл. 221, 
ал. 2 от АПК Върховният административен 
съд, петчленен състав,
Р Е Ш И :
Отменя Решение № 7062 от 10.06.2024 г., пос­
тановено от Върховния административен съд, 
четвърто отделение, по адм. д. № 2788/2024 г., 
в частта, с която е отменена разпоредбата на 
чл. 1, ал. 1, т. 1 от Постановление № 90 от 26 
май 2000 г. на Министерския съвет за услови­
ята и реда за предоставяне на стипендии на 
студентите, докторантите и специализантите от 
държавните висши училища и научни органи­
зации, по отношение на израза „с изключение 
на студентите, приети по реда на чл. 9, ал. 3, 
т. 6, буква „б“ и чл. 21, ал. 2 и 3 от Закона за 
висшето образование“.
Връща делото в тази му част на Върховния 
административен съд, четвърто отделение, за 
ново разглеждане от друг състав на същия съд.
Оставя в сила решението в останалата му 
част.
Решението е окончателно и не подлежи на 
обжалване.
И.ф. председател: 
Мариника Чернева
6471
РЕШЕНИЕ № 7296
от 3 юли 2025 г.
по административно дело № 11718 от 2024 г.
Върховният административен съд на Репуб­
лика България – шесто отделение, в съдебно 
заседание на четиринадесети април две хиляди 
двадесет и пета година в състав: председател: 
Николай Гунчев, членове: Хайгухи Бодикян, 
Стела Динчева, при секретар Мирела Доб­
риянова и с участието на прокурора Куман 
Куманов изслуша докладваното от председате­
ля Николай Гунчев по административно дело 
№ 11718/2024 г.
Производството е по реда на чл. 185 и 
следващите от Административнопроцесуалния 
кодекс (АПК).
Образувано е по жалба на С. Л. Н., П. В. 
К., П. Е. Ф., Г. И. Д. и М. С. К. против чл. 1, 
ал. 1, т. 1 от Постановление № 90 от 26 май 
2000 г. на Министерския съвет за условия­
та и реда за предоставяне на стипендии на 
студентите, докторантите и специализантите 
от държавните висши училища и научни ор­
ганизации (обн., ДВ, бр. 44 от 30.05.2000 г., 
в сила от 1.10.2000 г., доп. – ДВ, бр. 101 от 
2002 г., доп. – ДВ, бр. 62 от 2012 г., в сила от 
1.09.2012 г., доп. – ДВ, бр. 59 от 2016 г., в сила 
от 29.07.2016 г., изм. – ДВ, бр. 19 от 2018 г., в 
сила от 2.03.2018 г.) в частта относно израза „с 
изключение на студентите, приети по реда на 
чл. 9, ал. 3, т. 6, буква „б“ и чл. 21, ал. 2 и 3 
от Закона за висшето образование“.
По подробно изложени в жалбата в открито 
съдебно заседание и в представено писмено 
становище аргументи жалбоподателите искат 
отмяна на оспорения текст на чл. 1, ал. 1, т. 1 
от Постановление № 90 от 26 май 2000 г. на 
Министерския съвет за условията и реда за 
предоставяне на стипендии на студентите, док­
торантите и специализантите от държавните 
висши училища и научни организации (обн., 
ДВ, бр. 44 от 30.05.2000 г., в сила от 1.10.2000 г., 
доп. – ДВ, бр. 101 от 2002 г., доп. – ДВ, бр. 62 от 
2012 г., в сила от 1.09.2012 г., доп. – ДВ, бр. 59 от 
2016 г., в сила от 29.07.2016 г., изм. – ДВ, бр. 19 
от 2018 г., в сила от 2.03.2018 г.) в частта относно 
израза „с изключение на студентите, приети 
по реда на чл. 9, ал. 3, т. 6, буква „б“ и чл. 21, 
ал. 2 и 3 от Закона за висшето образование“. 
Претендира се присъждане на направените